Diari Oficial de la Generalitat Valenciana


Sumari del DOGV 9463, del 04-11-2022 (2022/9983)

ORDRE 62/2022, de 27 d'octubre, de la Conselleria d'Educació, Cultura i Esport, per la qual es modifica l'Ordre 45/2016, de 4 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9983


Data del document
:   27-10-2022

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública
    * educació
    * administració local

ORDRE 62/2022, de 27 d'octubre, de la Conselleria d'Educació, Cultura i Esport, per la qual es modifica l'Ordre 45/2016, de 4 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana. [2022/9983]  
  
  
PREÀMBUL  
  
Els criteris de l'Ordre 45/2016, de 4 d'agost, de la Conselleria d'Educació, Cultura i Esport, per la qual s'estableixen les bases reguladores de les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana, romanen plenament vigents, però resulta necessari una modificació d'aquesta norma per la publicació del Decret 72/2021, de 21 de maig, del Consell, d'organització de l'orientació educativa i professional en el sistema educatiu valencià (DOGV 9099, 3 de juny).  
  
Per aquest motiu, en l'àmbit dels principis constitucionals de cooperació entre les diferents administracions públiques, la Conselleria d'Educació, Cultura i Esport considera necessari adequar a aquesta nova normativa les bases reguladores de les subvencions destinades a donar suport econòmic al funcionament dels gabinets psicopedagògics escolars de titularitat de corporacions locals.  
Les modificacions que s'introdueixen en les bases reguladores compleixen els principis de bona regulació previstos en l'article 129 de la Llei 39/2015, d'1 d'octubre, estan justificades per l'aprovació de la nova normativa autonòmica en matèria d'organització de l'orientació educativa i consisteixen en modificacions puntuals derivades d'aquesta, i s'ajusten als principis de necessitat, eficàcia, proporcionalitat, seguretat jurídica, transparència i eficiència.  
En el procés d'elaboració d'aquesta ordre, d'acord amb el que es disposa en l'article 165 de la Llei 1/2015 esmentada, han participat, mitjançant el tràmit d'audiència, les principals organitzacions del sector, s'han emés els informes preceptius derivats de la Llei 40/2003, de protecció a les famílies nombroses; la Llei orgànica 3/2007, d'igualtat efectiva de dones i homes; la Llei 9/2003 de la Generalitat, per a la igualtat entre dones i homes; la Llei 26/2018, de 21 de desembre, de la Generalitat de drets i garanties de la infància i l'adolescència; el Decret 48/2021, d'1 d'abril, del Consell, de regulació de la Comissió Delegada del Consell d'Inclusió i Drets Socials en relació amb el procediment de projectes normatius de la Generalitat, i el Decret 220/2014, del Consell, pel qual s'aprova el Reglament d'administració electrònica de la Comunitat Valenciana, i han emés informe tant l'Advocacia General de la Generalitat com la Intervenció Delegada de la conselleria competent en matèria d'educació.  
  
Per tant, en aplicació de la Llei 39/2015, del procediment administratiu comú de les administracions públiques; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions; el Reial decret 887/2006 de 21 de juliol, pel qual s'aprova el Reglament general de subvencions i l'article 49.1.3 de l'Estatut d'Autonomia, i en virtut de les atribucions que em confereixen l'article 28 de la Llei 5/1983, de 30 de desembre, del Consell; l'article 160.2 de l'esmentada Llei 1/2015, i el Decret 173/2020, de 20 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport; a proposta de la Direcció General de Centres Docents, una vegada complits els tràmits que estableix el Decret 24/2009, de 13 de febrer, sobre la forma, l'estructura i el procediment d'elaboració dels projectes normatius de la Generalitat,  
  
  
  
  
ORDENE  
  
Article únic  
Es modifiquen els articles 5, 6, 10, 11 i 12 de l'Ordre 45/2016, de 4 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana, en els termes que figuren en l'annex.  
  
  
  
DISPOSICIÓ ADDICIONAL  
  
Única  
L'aplicació i el posterior desenvolupament d'aquesta ordre no podrà tindre cap incidència en la dotació de tots i cadascun dels capítols de despesa assignats a la conselleria competent en matèria d'educació i, en tot cas, haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 27 d'octubre de 2022  
  
La consellera d'Educació, Cultura i Esport,  
RAQUEL TAMARIT IRANZO  
  
  
ANNEX  
  
Modificació de l'Ordre 45/2016, de 4 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana.  
  
  
U  
Es modifiquen els subapartats b) i d) de l'apartat 2 de l'article 5, d'acord amb la redacció següent:  
b) Exercir les funcions establides per a aquests gabinets, de conformitat amb el Decret 72/2021, de 21 de maig, del Consell, d'organització de l'orientació educativa i professional en el sistema educatiu valencià.  
  
d) Establir la necessària coordinació amb les agrupacions d'orientació de zona i les unitats especialitzades d'orientació.  
  
Dos  
Es modifica el subapartat e de l'apartat 3 de l'article 5, d'acord amb la redacció següent:  
e) Quan la totalitat dels centres públics i privats concertats de la localitat disposen de personal d'orientació educativa dependent o finançat directament per la conselleria competent en matèria d'educació.  
  
  
Tres  
Es modifica el subapartat h de l'apartat 1 de l'article 6, d'acord amb la redacció següent:  
h) Col·laborar, en coordinació amb la conselleria competent en matèria d'educació, pel que fa a la planificació que aquesta conselleria puga elaborar en el camp de l'orientació educativa i professional i, en concret, assegurar la participació del gabinet psicopedagògic municipal, mancomunat i entitats menors en les reunions de coordinació de les agrupacions d'orientació de zona, les convocades per les unitats especialitzades d'orientació i per la Inspecció d'Educació i, si és el cas, en la comissió municipal d'escolarització.  
Quatre  
Es modifica l'article 10, d'acord amb la redacció següent:  
  
Article 10. Informes de la Inspecció d'Educació  
Una vegada complets els expedients, la Inspecció d'Educació emetrà un informe de cadascun d'acord amb les instruccions i el model consensuat entre la Inspecció General d'Educació i la direcció general competent en matèria de centres docents.  
La conselleria competent en matèria d'educació facilitarà a la Inspecció d'Educació els mitjans electrònics necessaris perquè es puguen enviar a la direcció general competent en matèria de centres docents els mencionats informes. En tot cas, els informes de la Inspecció s'hauran de pronunciar respecte als punts següents:  
a) Supervisió respecte a les dades aportades per la institució sol·licitant en la instància:  
- Activitats realitzades pel gabinet psicopedagògic escolar municipal o mancomunat per al desenvolupament de les funcions previstes en el Decret 72/2021.  
- Coordinació amb les agrupacions d'orientació de zona i les unitats especialitzades d'orientació.  
- Nombre de membres del gabinet psicopedagògic i titulació d'aquests.  
- Participació en les activitats que coordinen les unitats especialitzades d'orientació.  
- Nombre d'hores setmanals de dedicació dels membres del gabinet psicopedagògic escolar a activitats educatives adreçades als centres públics i privats concertats que no disposen de personal d'orientació educativa dependent o finançat directament per la conselleria competent en matèria d'educació, així com a les tasques de preparació i seguiment de les activitats esmentades, en funció de la informació oferida en la relació dels membres del gabinet i de la necessària confrontació amb les dades oferides pels equips directius dels centres docents atesos.  
  
b) Compliment dels requisits de la convocatòria per part del gabinet psicopedagògic escolar.  
c) Existència de personal d'orientació educativa dependent o finançat directament per la conselleria competent en matèria d'educació que preste servei a tots els centres públics i privats concertats de la localitat, cas en què no correspondrà concedir la subvenció.  
  
La Direcció General de Centres Docents, en coordinació amb la Inspecció General d'Educació, determinarà el termini de què disposarà aquesta inspecció per a l'enviament electrònic d'aquests informes.  
  
Cinc  
Es modifica l'apartat 1 de l'article 11, d'acord amb la redacció següent:  
1. Es crea una comissió d'avaluació que efectuarà la valoració de les sol·licituds presentades d'acord amb els criteris establits en aquestes bases i emetrà un informe en què es concrete el resultat de l'avaluació efectuada. Aquesta comissió estarà composta per:  
Presidència: qui ocupe la subdirecció general competent en matèria de centres docents.  
Vocalies:  
- Qui exercisca la direcció del servei competent en matèria d'ajudes a l'estudi.  
- Un inspector o inspectora d'educació designat per la Inspecció General d'Educació.  
- Un director o directora d'una unitat especialitzada d'orientació dependent de la conselleria competent en matèria d'educació, designat per la direcció general competent en matèria de centres docents.  
  
- Una persona en representació de la Federació Valenciana de Municipis i Províncies.  
- Qui exercisca la direcció de la secció d'orientació educativa de la direcció general competent en matèria d'inclusió educativa.  
- Les persones que exercisquen la direcció de les seccions de centres de les direccions territorials competents en matèria d'educació de les respectives províncies, o la persona que designe el director o la directora territorial.  
- Un funcionari o funcionària designat per la direcció general competent en matèria de centres docents, que exercirà les funcions de secretaria de la comissió, amb veu però sense vot.  
En cas de vacant, absència, malaltia o qualsevol altra causa legal, el règim de suplències serà el següent:  
- La Presidència i la Secretaria de la comissió seran substituïdes per altres funcionaris o funcionàries designats per la direcció general esmentada.  
  
Sis  
Es modifica el subapartat 1.1 de l'article 12, d'acord amb la redacció següent:  
1.1. Compliment de les funcions generals establides en el Decret 72/2021. L'incompliment de les funcions esmentades o l'existència de personal d'orientació educativa dependent o finançat directament per la conselleria competent en matèria d'educació que preste servei a tots els centres públics i concertats de la localitat seran causa suficient per a la denegació de l'ajuda.  
  
Set  
Es modifica el punt a) del subapartat 1.4 de l'article 12, d'acord amb la redacció següent:  
a) El 75 % es distribuirà proporcionalment al nombre d'hores setmanals de dedicació a activitats d'atenció directa i presencial en els centres que no disposen de personal d'orientació educativa dependent o finançat directament per la conselleria competent en matèria d'educació i a les altres tasques de preparació i seguiment d'activitats educatives per part dels membres del gabinet. El total d'hores computables per l'apartat d'altres tasques de preparació i seguiment no podrà superar el 50 % de les hores totals d'atenció directa en centres públics i concertats.